MARIÆ MATRONAE spiller musikken fra middelalderens katedraler og bringer publikum med tilbage til en tid, hvor et liv uden gudstro var utænkelig. MATRONAERNE præsenterer værker fra hele middelalderen og spiller på kopier af historiske instrumenter. Musik, der på en og samme tid klinger både mystisk og velkendt.

Luk markedspladsens larm og tummel ude og lad kirkerummets ro forplante sig, medens musikken fylder hvælvingerne ud.